WERREJ
Taqsima Paġna
L-Isem 3
L-Għanijiet 3
Ir-Regolamenti tal-Elezzjoni 3
It-Tmexxija tal-Elezzjoni 4
Il-Formazzjoni tal-Kunsill Skolastiku 5
Ir-Responsabilitajiet 5
Il-Laqgħat 6
Il-Minuti 6
L-Aġenda 7
Il-Finanzi 7
1. L-Isem
1.1 Il-Kunsill għandu jkun magħruf bl-isem ta: Il-Kunsill tal-Istudenti tal-Kulleġġ San Nikola—Skola Primarja Dingli.
1.2 F’dan l-istatut il-Kunsill jisejjaħ Il-Kunsill ta-Istudenti.
2. L-Għanijiet
2.1 Studenti b’ħiliet differenti jaħdmu f’għaqda demokratika tal-iskola.
2.2 Studenti b’ħiliet differenti jidraw li flimkien jaċċettaw l-idejat, l-attitudnijiet u l-personalita’ ta’ xulxin.
2.3 L-istudenti jitgħallmu jfasslu u jorganizzaw flimkien attivitajiet soċjali, kulturali u edukattivi.
2.4 L-istudenti jitħarrġu wkoll f’dawn l-oqsma li ġejjin:
fil-komunikazzjoni bejniethom u m’oħrajn;
fil-ħiliet tat-tmexxija u tal-ħidma kollettiva;
u fil-partiċipazzjoni kritika u krejattiva.
2.5 Fuq kollox, il-Kunsill tal-Istudenti għandu jservi ta’ pont bejn it-tmexxija tal-iskola, l-għalliema u l-istudenti tal-iskola tagħna.
3. Ir-Regolamenti tal-Elezzjoni
3.1 L-elezzjoni issir fil-klassijiet tar-Raba’ Sena, tal-Ħames Sena u tas-Sitt Sena.
3.2 Kull kandidat/a irid ikollu/ikollha l-permess mill-ġenituri tiegħu/tagħha bil-miktub biex joħroġ/toħroġ għall-elezzjoni tal-Kunsill ta’ l-Istudenti.
3.3 Kull min jixtieq joħroġ biex ikun/tkun elett/eletta fil-Kunsill tal-Istudenti jissejjaħ/tissejjaħ kandidat/a.
3.4 Kull student/a għandu/ha d-dritt li jirrapreżenta/ tirrapreżenta lill-klassi tiegħu/tagħha u għalhekk li jkun/tkun elett/eletta fil-Kunsill tal-Istudenti.
3.5 L-elezzjoni għar-rappreżentanti tal-istudenti ssir matul l-aħħar ġimgħa t’Ottubru/bidu ta’ Novembru.
3.6 It-tfal kollha li jkunu preżenti l-iskola fil-jum li matulu tinżamm l-elezzjoni jistgħu jivvutaw għal kandidat wieħed u kandidata waħda tal-fiduċja tagħhom mill-klassi tagħhom stess.
4. It-Tmexxija tal-Elezzjoni
4.1 It-tfal għandhom ikunu mgħarrfin minn ġimgħa qabel dwar id-data tal-elezzjoni.
4.2 Iridu jsiru laqgħat apposta f’kull klassi li fiha se jkun hemm elezzjoni jew inkella waqt il-lezzjonijiet tal-PSCD biex it-tfal jinfurmaw ruħhom dwar l-elezzjoni u l-Kunsill tal-Istudenti.
4.3 Matul il-ġimgħa ta’ qabel l-elezzjoni għandhom jitqassmu l-applikazzjonijiet għal dawk li jkunu jixtiequ joħorġu bħala kandidati.
4.4 L-ismijiet kollha tat-tfal li jkunu se jikkontestaw l-elezzjoni għandhom jitniżżlu fuq il-polza tal-vot.
4.5 Għandha titwaħħal lista tal-kandidati kollha għall-Kunsill tal-Istudenti fuq in-’notice-board’ tal-kunsill stess.
4.6 Il-kandidati kollha għandhon jingħataw ħin li jintroduċu ruħhom waqt il-’special morning assembly’ u li jitkellmu ftit dwar dak li jkunu bi ħsiebhom iwettqu jekk jiġu eletti bħala membri tal-Kunsill tal-Istudenti.
4.7 It-tfal eleġibbli għall-vot jivvotaw fil-klassi tagħhom stess fil-preżenza tal-għalliema/a tagħhom.
4.8 Kulħadd għandu jivvota fl-istess jum.
4.9 Il-voti mitwijin għandhom jintefgħu f’kaxxa ssiġillata.
4.10 Wara l-elezzjoni jinfetħu l-kaxxi ta’ kull klassi, waħda waħda, quddiem kordinatur, membru tal-amministrazzjoni tal-iskola u s-superviżjoni volontarja tal-għalliem/a tal-klassi.
4.11 Dak it-tifel u dik it-tifla li l-aktar li jġibu voti minn kull klassi jkunu eletti bħala membri tal-Kunsill tal-Istudenti.
4.12 F’kas ta’ riżenja ta’ membru tal-Kunsill tal-Istudenti postu/ha jieħdu/tieħdu dak/dik l-istudent/a tal-istess klassi li jkun/tkun ġab/ġabet l-aktar voti warajh/warajha.
4.13 Ir-riżultat jinqara mill-Kap tal-Iskola waqt ’special morning assembly’ li jkun imiss u l-membri eletti tal-Kunsill tal-Istudenti jiġu mistiedna jitilgħu fuq il-palk biex jiġu introdotti lil sħabhom kollha tal-iskola.
4.14 Ir-riżultat uffiċjali tal-elezzjoni jitwaħħal man-’notice-board’ tal-Kunsill ta’ l-Istudenti.
5. Il-Formazzjoni tal-Kunsill
5.1 L-ewwel laqgħa tal-Kunsill tal-Istudenti l-ġdid trid issir mhux aktar tard minn l-aħħar ġmgħa t’Ottubru/l-ewwel ġimgħa ta’ Novembru.
5.2 Matul l-ewwel laqgħa, li għaliha jkunu preżenti r-rappreżentanti tar-Raba’ Sena, tal-Ħames Sena u tas-Sitt Sena, iridu jintagħżlu dawn l-uffiċjali tal-Kunsill:
iċ-’chairperson’;
is-segretarju/a;
it-teżorier/a.
5.3 Dawk li ma jkollhomx ħatra uffiċjali jkunu l-membri tal-Kunsill.
Ir-Responsabilitajiet
6.1 Iċ-Chairperson:
Jgħin fit-tfassil tal-aġenda.
Imexxi l-laqgħat bl-għajnuna tal-kordinatur.
Jirrapreżenta uffiċjalment lill-istudenti f’isem il-Kunsill tal-Istudenti.
6.2 Is-Segretarju/a:
Jgħin fit-tfassil tal-aġenda.
Jikteb il-minuti tal-laqgħat.
Jgħarraf lill-membri kollha tal-Kunsill bil-laqgħa li jmiss tlett ijiem qabel.
Jieħu ħsieb l-organizzazzjoni tan-’notice-board’ tal-Kunsill tal-Istudenti.
6.3 It-Teżorier:
Jieħu ħsieb li jżomm tagħrif sħiħ ta’ xi dħul jew ħruġ ta’ flus tal-Kunsill tal-Istudenti.
Jieħu ħsieb li jżomm tagħrif sħiħ ta’ xi spejjes u fejn saru, flimkien mal-flus li jkun fadal.
Jekk ikun hemm xi dħul jew ħruġ, għandu jingħata rapport f’kull laqgħa tal-Kunsill ta’ l-Istudenti.
Fl-aħħar tas-sena skolastika għandha titwaħħal il-’balance sheet’ fuq in-’notice-board’ tal-Kunsill.
6.4 Il-Membri:
Dawn iwettqu l-ħidma mogħtija lilhom fi ħdan il-Kunsill.
7. Il-Laqgħat
7.1 Il-Kunsill tal-Istudenti għandu jiltaqa’, mill-anqas, għandu jiltaqa’ darba fix-xahar matul is-sena skolasatika.
7.2 Il-laqgħat tal-Kunsill tal-Istudenti għandhom jitmexxew miċ-’chairperson’ bl-għajnuna tal-kordinaturi, biex jiġi żgurat li kollox isir bl-ordni u skont l-aġenda mħejjija minn qabel.
7.3 Kull deċiżjoni tal-Kunsill tal-Istudenti trid tiġi approvata mill-Kap tal-Iskola.
8. Il-Minuti
8.1 Il-minuti għandhom ikunu l-punti ewlenin tad-deċiżjonijiet meħuda waqt il-laqgħa tal-Kunsill.
8.2 Il-minuti għandhom dejjem jinkitbu mis-segretarju/a.
8.3 Il-minuti tal-laqgħa ta’ qabel iridu jinqraw mis-segretarju/a fil-bidu ta’ kull laqgħa.
8.4 Wara l-qari u l-korrezzjonijiet, il-minuti jkunu approvati mill-membri li kienu preżenti waqt il-laqgħa ta’ qabel.
8.5 Iċ-’chairperson’, is-segretarju/a u l-kordinatur/i jiffirmaw il-minuti kif ġew approvati.
8.6 Għandha tingħata kopja tal-minuti ffirmati lill-Kap tal-Iskola fl-istess jum li matulu ikunu ġew iffirmati.
8.7 Il-minuti tal-aħħar laqgħa għandhom jitwaħħlu man-’notice-board’ tal-Kunsill tal-Istudenti biex jarawhom l-istudenti l-oħrajn u l-istaff tal-iskola.
8.8 Il-minuti oriġinali kollha għandhom jinżammu f’file skont ordni kronoloġiku.
9. L-Aġenda
9.1 L-aġenda hi l-lista tat-temi kollha li jkunu se jiġu diskussi waqt il-laqgġa tal-Kunsill li jkun imiss.
9.2 L-aġenda għandhom iħejjuha ċ-’chairperson u s-segretarju/a bl-għajnuna tal-kordinatur/i.
9.3 L-aġenda għandha tkun imqassma hekk:
membri preżenti/assenti.
qari tal-minuti.
korrispondenza.
affarijiet oħra.
10. Il-Finanzi
10.1 Il-fondi kollha li jista’ b’xi mod juża l-Kunsill tal-Istudenti jibqgħu dejjem propjeta’ tal-Kulleġġ San Nikola, Skola Primarja ta’ Ħad Dingli.

Kulleġġ San Nikola

Skola Primarja Ħad-Dingli

Statut tal-Kunsill
tal-Istudenti

#

#

#

#

#

#

#